[{"text_idx": "#000000", "text": "Milline on teie senine kogemus e-o\u0303ppe la\u0308biviimisel pikema perioodi jooksul?"}, {"text_idx": "#000004", "text": "Ko\u0303ik algab suhtumisest, mitte teostusest. Kui suhtuda nii, et \u201ekaugo\u0303pe ei to\u0308o\u0308ta, keegi ei o\u0303pi ja ko\u0303ikjal on lu\u0308ngad\u201c, on teostus suunatud sellele, et no\u0303nda ka la\u0308heks. Siis annab o\u0303petaja o\u0303pilastele so\u0303numi: \u201eah, mis teiega ikka teha, nagunii te kaugelt ei o\u0303pi ja kuhugi ei arene!\u201c. O\u0303pilane vo\u0303tab seda to\u0303e pa\u0308he ja lo\u0308o\u0308bki ka\u0308ega. Kui aga vo\u0303tta asja nii, et meil on uus olukord ja selles peame jo\u0303udma nii kaugele, et o\u0303pilased o\u0303piksid, hakkame kohe leidma vahendeid ja viise, kuidas o\u0303ppimiseni jo\u0303uda. Me pole kaugo\u0303ppe ohvrid, vaid olukorra valdajad!"}, {"text_idx": "#000005", "text": "Meie na\u0308eme kaugo\u0303ppes erilist keskkonda ja vo\u0303imalusi oma eesma\u0308rke saavutada ja see vo\u0303imaldab meil loovalt ja eesma\u0308rgipa\u0308raselt to\u0308o\u0308d teha. Kinnitades o\u0303pilastele, et tekkinud olukorras OLEME KOOS ja TEEME KOOS pingutusi, edenedes teadmiste poole. Kui kasvo\u0303i u\u0308ks o\u0303pilane saab sellest tuge, oleme ko\u0303ik vo\u0303itnud."}, {"text_idx": "#000006", "text": "Meie suhtumise teine aspekt on, et iga o\u0303pilane vajab ja va\u0308a\u0308rib toetust. Ei saa keskenduda ainult lo\u0303puklassile. On va\u0308a\u0308r arvata, et eksamiteks tuleb valmistuda kahe kuuga ja eelnevad kaks ja pool aastat oli niisama kooliska\u0308imine. Iga o\u0303pilane o\u0303pib iga koolipa\u0308ev selleks, et saada paremaks ja targemaks inimeseks ning lo\u0303petada gu\u0308mnaasium. Iga o\u0303pilast on tarvis sel teel toetada ja juhendada, sest heas koolis on iga o\u0303ppimise hetk va\u0308a\u0308rtuslik ning loob ja arendab o\u0303ppija maailma."}, {"text_idx": "#000007", "text": "Kaugo\u0303ppeaeg vo\u0303imaldab suurendada individuaalset no\u0303ustamist. Palju u\u0308lesandeid on sellised, mida ei lahendata otse veebis, vaid o\u0303pilane kirjutab-otsib-lahendab ise. Kui klassiruumis on tarvis tunni ajal toimuvat kogu aeg hallata, siis kaugo\u0303ppes saab selle aja kasutada o\u0303pilaste individuaalseks no\u0303ustamiseks vastavalt nende vajadusele. O\u0303pilased on u\u0308ha algatusvo\u0303imelisemad (julgemad), ku\u0308sivad individuaalseid veebikonsultatsioone. Nad po\u0308o\u0308rduvad Stuudiumi kaudu o\u0303petaja poole oma lahenduste, piltide ja ku\u0308simustega \u201eKas tegin o\u0303igesti?\u201c, \u201eKus on viga?\u201c, \u201eMida pean tegema?\u201c. Saame o\u0303pilast tema mure lahendamisel aidata."}, {"text_idx": "#000008", "text": "O\u0303petaja Aimi: \u201eKui aineo\u0303petajana na\u0308en, et u\u0308ks vo\u0303i teine o\u0303pilane on midagi tegemata ja\u0308tnud vo\u0303i saanud halva tulemuse, olen ise pakkunud talle vo\u0303imalusi, vestelnud temaga motiveerivalt. See on olnud tulemuslik. Need on aineo\u0303petaja individuaalsed veebikonsultatsioonid u\u0308he vo\u0303i kahe o\u0303pilasega vo\u0303i grupikesega.\u201c"}, {"text_idx": "#000009", "text": "O\u0303pilased tahavad nii juhendamist kui u\u0308lesannete iseseisvalt lahendamist. Nende vahel on tarvis leida tasakaal. Vaid va\u0308hesed o\u0303pilased on vo\u0303imelised terve veebitunni o\u0303petaja selgitusi kuulama. Va\u0308hesed o\u0303pilased teevad teema endale ta\u0308iesti iseseisvalt selgeks. On oluline, et o\u0303pilasi juhendataks ja nad saaksid saadud infot u\u0308lesannetes rakendada."}, {"text_idx": "#000010", "text": "Va\u0308ga hea juhendamisviis on 3\u201310 minuti pikkused videoklipid. Iga videoklipp peaks ka\u0308sitlema u\u0308hte teemat/probleemi, mitte rohkem. O\u0303pilane saab videot korduvalt vaadata, seda edasi-tagasi kerida, ning nii asja paremini selgeks kui o\u0303petaja tunniajast monoloogi kuulates."}, {"text_idx": "#000011", "text": "O\u0303petaja Veronika: \u201eKinnitan lu\u0308hikeste videote olulisust. Viie minuti videod on minu jaoks olnud va\u0308ljakutse, aga olen selle eelmise aasta novembris vastu vo\u0303tnud ega ole pidanud kahetsema. O\u0303ppija jaoks on oluline, et see lu\u0308hike selgitus oleks sama ka\u0308ekirjaga, millega ta on harjunud tavatunnis. Lisaks on o\u0303ppijal vo\u0303imalus o\u0303petaja \u201epausile panna\u201c ja liikuda edasi, kui ta on valmis. YouTube on a\u0308a\u0308rest a\u0308a\u0308reni ta\u0308is matemaatikavideoid, kuid mingil po\u0303hjusel ko\u0303netab o\u0303pilast siiski tema enda o\u0303petaja tehtud selgitus. Selles olen distantso\u0303ppe ajal veendunud ja o\u0303petajana ei pane mind u\u0308ldse enam muretsema, et need videod ei ole ideaalsed ega superkvaliteediga. Need on tehtud minu o\u0303ppijale parimate soovidega ja ta\u0308pselt sel hetkel, kui vajadus on tekkinud.\u201c"}, {"text_idx": "#000012", "text": "Va\u0308ga oluline on anda o\u0303pilasele tagasisidet. O\u0303pilane (eriti tubli o\u0303pilane) on oma to\u0308o\u0308s ebakindel ja vajab kinnitust, kas ta o\u0303ppis just seda, mida vaja oli, ning kas ta o\u0303ppis piisavalt, et saada selgeks. O\u0303pilane vajab pidevalt tagasisidet o\u0303ppimise piisavusest ja ta\u0308psusest. Va\u0308ga hea variant on, kui o\u0303petaja saadab mo\u0303ni aeg pa\u0308rast u\u0308lesannete saatmist o\u0303pilastele ka o\u0303iged vastused. Ta\u0308htis on, et veebikeskkonnas tehtud u\u0308lesannete kohta jo\u0303uaks tagasiside o\u0303pilaseni, seega suuname Stuudiumis hinde kommentaaris neid tagasisidet lugema ja ja\u0308reldusi tegema."}, {"text_idx": "#000013", "text": "9. klassi o\u0303pilasele on meil kaks soovitust. Ko\u0303igepealt on ta\u0308htis o\u0303ppes osaleda ning oma o\u0303ppimisega iga pa\u0308ev ja ka kokkuvo\u0303tvalt hakkama saada. Eriti ta\u0308htis on planeerida oma ajakasutust (o\u0308o\u0308sel magan, pa\u0308eval o\u0303pin), motivatsioon (pa\u0308eval o\u0303pin) ja pu\u0308hendumine (pa\u0308eval o\u0303pin nii kaua, kuni saan tehtud). Teine soovitus on laiendada oma silmaringi."}, {"text_idx": "#000014", "text": "Viimaste aastatega on meil gu\u0308mnaasiumis tekkinud tunne, et o\u0303pilaste silmaring on u\u0308sna ahtaks ja\u0308a\u0308nud. Kahjuks on juutuuberite ja tikktokkerite maailm kitsas ja u\u0308heu\u0308lbaline ning iga pa\u0308ev maailmas toimuvast u\u0308levaadet ei anna. Kurb on sisseastumisvestlusel kuulda, et o\u0303pilane Eesti riigi elust ja ka\u0308eka\u0308igust ei huvitu, sest \u201emind see nagunii ei puuduta\u201c. Soovime, et ka po\u0303hikoolilo\u0303petaja ja\u0308lgiks pa\u0308evauudiseid ning tunneks natukenegi huvi mo\u0303ne laiema maailma puudutava valdkonna vastu, olgu selleks siis sport, kliima, geograafia, poliitika vo\u0303i midagi muud."}, {"text_idx": "#000015", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000018", "text": "Noorte teadusmaleva to\u0308o\u0308d toetavad kosmoseteadlasi"}, {"text_idx": "#000019", "text": "Too o\u0303pilased Energia Avastuskeskusesse avastusretkele!"}, {"text_idx": "#000020", "text": "PROTO on 2023/2024. o\u0303ppeaastal uute avastuste lainel"}, {"text_idx": "#000021", "text": "Tartu Loodusmaja uus o\u0303ppeprogramm uurib, kuidas su sa\u0308rk su\u0308ndis"}, {"text_idx": "#000024", "text": "Tartu U\u0308likooli muuseum aitab ellu ja\u0308a\u0308da"}, {"text_idx": "#000025", "text": "Kas hariduse eduloo tu\u0308histamine?Kuidas o\u0303petajana oma vaimset tervist hoida?Haridusto\u0308o\u0308tajad, mobiliseeruge! Streigiaeg on ka\u0308esO\u0303petajate na\u0308dalahoroskoop 25. september \u2013 1. oktooberTa\u0308htis on see, mida iseendale enda kohta u\u0308tleme"}]